b'\n_START_ARTICLE_\nRadovedni Ta\xc4\x8dek\n_START_PARAGRAPH_\nRadovedni Ta\xc4\x8dek je glavni junak treh del avtorice Eveline Umek. Ta dela so Radovedni Ta\xc4\x8dek v galeriji, Radovedni Ta\xc4\x8dek v gledali\xc5\xa1\xc4\x8du in Slovar radovednega Ta\xc4\x8dka.\n_START_SECTION_\nO avtorici\n_START_PARAGRAPH_\nEvelina Umek se je rodila  23. 3. 1939 v Trstu. Diplomo je naredila v Ljubljani na Filozofski fakulteti. Kasneje je pridobila status svobodne umetnice. V letih 1980\xe2\x88\x921984 je bila direktorica zalo\xc5\xbebe Univerzum, potem pa do leta 1988 urednica pri DZS. Bila je tudi urednica na Televiziji Slovenija v Otro\xc5\xa1kem in mladinskem programu._NEWLINE_Napisala je veliko knjig za otroke, med njimi tudi Radovedni Ta\xc4\x8dek v galeriji, Radovedni Ta\xc4\x8dek v gledali\xc5\xa1\xc4\x8du in Slovar radovednega Ta\xc4\x8dka. Knjige otrokom pomagajo pri razumevanju novosti, saj vsebujejo polknji\xc5\xbena besedila, ki govorijo o resni\xc4\x8dnih stvareh, knji\xc5\xbeni junaki pa so izmi\xc5\xa1ljeni. V knjigah so opisani pomembnej\xc5\xa1i ljudje, nove besede ter njihove razlage.\n_START_SECTION_\nRadovedni Ta\xc4\x8dek v galeriji\n_START_PARAGRAPH_\nV zgodbi nastopata Ta\xc4\x8dek in Marko. Ker pada de\xc5\xbe, se odpravita pospravljati podstre\xc5\xa1je. Tam najdeta staro sliko, ki jo prodajata tudi na bol\xc5\xa1jem trgu. Nekdo Marku svetuje, da bi moral dati sliko umetniku, da jo oceni. Tako oddideta s Ta\xc4\x8dkom do galerije. Marko gre v restavratorske delavnice, Ta\xc4\x8dek pa si ogleduje umetnine. Marko ugotovi, da je njegova slika le polovica cele slike. Njegova prababica se je slikala s svojo sestro. Ker sta se lo\xc4\x8dili, sta sliko pretrgali in si izmenjali slike. Cela slika je nato visela na razstavi.\n_START_SECTION_\nRadovedni Ta\xc4\x8dek ali Ta veseli dan v gledali\xc5\xa1\xc4\x8du\n_START_PARAGRAPH_\nMarko je igralec in igra v gledali\xc5\xa1\xc4\x8du. Ta\xc4\x8dku razlo\xc5\xbei kak\xc5\xa1na igra je to in da bo igral v Jur\xc4\x8di\xc4\x8devem Desetemu bratu kot baron. Nato oddide k svojim soigralcem, da se bodo nau\xc4\x8dili besedila. Ker se je Ta\xc4\x8dek dolgo\xc4\x8dasil, je odhitel do gledali\xc5\xa1\xc4\x8da. Skril se je med kostume, vendar ga je garderober odkril. Hitro je pobegnil in se zna\xc5\xa1el na odru, kjer so odrski delavci postavljali sceno. Skril se je pod naslonja\xc4\x8d, vendar so ga delavci na\xc5\xa1li, osvetljevalci pa so mislili, da se je za\xc4\x8dela predstava, zato so pri\xc5\xbegali lu\xc4\x8di. Ta\xc4\x8dek je naredil veliko zme\xc5\xa1njavo. Prihiteli so tudi gasilci in Ta\xc4\x8dek si je \xc5\xbeelel, da bi se vdrl v tla. Tla so se res udrla in bil je vesel, da se mu je \xc5\xbeelja tako hitro izpolnila. Zlezel je iz jame in \xc5\xa1epetalki razlo\xc5\xbeil, da i\xc5\xa1\xc4\x8de Marka. Marka, preoble\xc4\x8denega v barona, so nato prek zvo\xc4\x8dnika poklicali na oder. Ko ga je Ta\xc4\x8dek prepoznal, je stekel k njemu na oder. Ob\xc4\x8dinstvo je igralce nagradilo s ploskanjem in tudi Ta\xc4\x8dek je bil zadovoljen. Kritik igre je mislil, da je bil del igre s Ta\xc4\x8dkom na\xc4\x8drtovan in tako pohvalil re\xc5\xbeiserja za izvrstno domislico._NEWLINE_V knjigi je pojasnjeno tudi kako je nastalo gledali\xc5\xa1\xc4\x8de, da poznamo tudi lutkovno gledali\xc5\xa1\xc4\x8de in operno gledali\xc5\xa1\xc4\x8de. Na koncu dela so napisane pomembnej\xc5\xa1e besede in njihova razlaga.\n_START_SECTION_\nSlovar radovednega Ta\xc4\x8dka\n_START_PARAGRAPH_\nTa\xc4\x8dek in Marko se odlo\xc4\x8dita, da bosta napisala svojo knjigo. Ta\xc4\x8dek je hotel napisati zabaven, pou\xc4\x8den, slikovit in zanimiv slovar. Marko mu je obljubil pomo\xc4\x8d. Za\xc4\x8dela sta lepo po vrsti, po abecedi. Besede za slovar sestavljata medtem, ko se pogovarjata. Te besede so abeceda, beseda, cepetav\xc4\x8dek, \xc4\x8da\xc4\x8dke in \xc4\x8dveki, de\xc5\xbenik, ekspedicija in tako dalje vse do \xc4\x8drke \xc5\xbe, do \xc5\xbeulja. Ta\xc4\x8dek napi\xc5\xa1e v knjigo tudi kako se kak\xc5\xa1nim besedam re\xc4\x8de druga\xc4\x8de, na primer avion-letalo, figa-smokva ... Napi\xc5\xa1e tudi kaj vse lahko kak\xc5\xa1na beseda pomeni. Tako lahko lu\xc4\x8dka pomeni svetilko, sladoled ali pa deklico. Napi\xc5\xa1e tudi to, da stre\xc5\xa1ica na \xc4\x8drki besedam spremeni njihov pomen. Taki primeri so: cof-\xc4\x8dof, \xc4\x8dar-car in zemlja-\xc5\xbeemlja. Na koncu doda \xc5\xa1e navodila za branje ter se z Markom poslovi od bralcev.\n_START_SECTION_\nPredstavitev lika\n_START_PARAGRAPH_\nPsi\xc4\x8dek Ta\xc4\x8dek je izjemno radoveden. S svojimi prikupnimi idejami nas spravlja v smeh, s svojo radovednostjo pa nas pou\xc4\x8di o marsi\xc4\x8dem nam dotlej \xc5\xa1e nezananem. Ta\xc4\x8dku in njegovemu najbolj\xc5\xa1emu prijatelju ni nikoli dolg\xc4\x8das. Vedno najdeta zaposlitev in \xc4\x8das za raziskovanje. Ta\xc4\x8dek na cesti ne vzbuja strahu pri ljudeh tako kakor drugi psi. Je zelo prikupen, \xc5\xa1e ve\xc4\x8d, je pravi \xc5\xa1aljivec. Najve\xc4\x8dkrat nas spravi v smeh s svojim nerazumevanjem njemu povsem novih besed. Otroci se ob branju veliko nau\xc4\x8dijo. Ta\xc4\x8dek se pojavlja skozi vso zgodbo, saj je najpomembnej\xc5\xa1i knji\xc5\xbeevni lik.\n_START_SECTION_\nTelevizijska oddaja\n_START_PARAGRAPH_\nRadovedni Ta\xc4\x8dek je bil kar 13 let - od leta 1987 do 2000 glavni lik tudi v seriji televizijskih izobra\xc5\xbeevalnih oddaj TV Slovenija. Posneli so 327 10-15-minutnih oddaj. To je bila nanizanka za otroke, katere glavna junaka sta bila Ta\xc4\x8dek in Marko Okorn. Serija je sku\xc5\xa1ala na zabaven in zanimiv na\xc4\x8din otrokom med \xc4\x8detrtim in osmim letom starosti predstaviti nove pojme in poglobiti njihovo znanje. Vsaka oddaja je zasnovana kot zaokro\xc5\xbeena celota, ki dolo\xc4\x8deno besedo predstavi v vseh njenih pomenih. Ta\xc4\x8dka animira in igra Nace Simon\xc4\x8di\xc4\x8d. Lutko je izdelal Mitja Ritmani\xc4\x8d po osnutku Marjana Man\xc4\x8dka, ki je prispeval tudi animirano \xc5\xa1pico za serijo, glasbo zanjo pa je napisal Lado Jak\xc5\xa1a._NEWLINE_Serija je v leta 1995 dobila Viktorja za najbolj\xc5\xa1o TV zabavno in razvedrilno oddajo, leta 1999 pa za najbolj\xc5\xa1o otro\xc5\xa1ko ali mladinsko TV-oddajo._NEWLINE_Od leta 2012 v litijskem Kulturnem centru v spomin na Naceta Simon\xc4\x8di\xc4\x8da organizirajo TA\xc4\x8cKOV FESTIVAL. Simon\xc4\x8di\xc4\x8d je Ta\xc4\x8dku s svojo \xc4\x8dudovito osebnostjo dal poseben pasje-\xc4\x8dlove\xc5\xa1ki zna\xc4\x8daj, in se s tem priljubil \xc5\xa1tevilnim generacijam otrok.'